Makiyakinabe turlari: chapda Kansay turi, oʻngda Kanto turi
**Makiyakinabe** (yaponcha: *巻き焼き鍋; まきやきなべ* *Kinki tixo:*?, "rulet tayyorlash uchun tova") — yaponcha oʻrama omletlar tayyorlanadigan tova. Odatda kvadrat yo toʻrtburchak shaklida boʻladi. Uni yana **tamagoyakiki** (yaponcha: *玉子焼き器; たまごやきき* *Kinki tixo:*?, "quymoq qovurish uchun moslama") deb ham atashadi.

Oʻralgan omletlar quyidagicha tarzda tayyorlanadi: toʻrtburchak shaklidagi yupqa omlet tayyorlanadi, soʻngra choʻp bilan silindrsimon shaklda yoki choʻziq kub shaklida oʻraladi. Rulet butun uzunligi boʻylab bir xil diametrda boʻlishi uchun omlet avvalboshdan toʻrtburchak shaklda boʻlishi kerak. Ushbu shaklni olishi uchun qovuradigan maxsus idish — makiyakinabe ishlatiladi.

Etimologiyasi
-------------

Ushbu turdagi idishlar *makiyakinabe* (yaponcha: *巻き焼き鍋*?), *tamagoyaki-ki* (yaponcha: *玉子焼き器*?), va *tamagoyakinabe* (yaponcha: *玉子焼き鍋*?) kabi bir nechta nomga ega. Uni baʼzida oddiygina qilib „yapon omlet tovasi" deb ataladi. Makiyakinabe nomi yaponcha *maki* (yaponcha: *巻き*?), yaʼni „oʻrama", *yaki* (yaponcha: *焼き*?), „pishirish" uchun umumiy atama va *nabe* (yaponcha: *鍋*?), bu „tova" degan maʼnoni anglatadi. Tamagoyaki-ki va tamagoyakinabe nomlari, odatda, toʻgʻridan-toʻgʻri tovada pishiriladigan oʻrama omletlarga nisbatan ishlatiladi.

Oʻlchamlari
-----------

Qoida tariqasida, makiyakinabe oʻlchami 10 dan 35 sm gacha boʻlgan oraliqda, asosan, alyuminiy yoki choʻyandan tayyorlanadi. Eng yaxshisi qalay qoplangan ogʻir mis tovadir. Biroq bunday tovani ehtiyotkorlik bilan ishlatish kerak, chunki qalay nisbatan past haroratda ham erib ketishi mumkin. Savdoda teflon qoplamali arzonroq variantlar ham mavjud. Devorlarning balandligi, odatda, 3-4 sm, tovaning umumiy vazni esa 0,5 dan 2,5 kg gacha.

Makiyakinabening uch turi mavjud: *Kanto* turi (kvadrat), *Kansay* turi (tor va uzun) va *Nagoya* turi (kalta va keng).

* Kanto turi
	+ Kengligi: 10-30 sm, asosan, 15-25 sm;
* Kansai turi;
	+ Kengligi: 10-30 sm, asosan, 15-25 sm;
	+ Uzunligi: 15-35 sm, kengligi 1,5 sm dan oshmaydi;
* Nagoya turi;
	+ Kengligi: 15-35 sm;
	+ Uzunligi: 10-30 sm, asosan, 15-25 sm.

Shuningdek, sotuvda ruletni aylantirishni osonlashtiradigan tubi toʻlqinsimon egik boʻlgan kansay turi ham mavjud, ammo bunday tovalar faqat gaz plitalarida ishlatilishi mumkin va boshqa ovqat pishirish uchun unchalik mos kelmaydi.

Foydalanilishi
--------------

Tovaga juda yupqa qilib yogʻ surtish kerak. Buning uchun tova yuzasi yogʻlangan qogʻoz sochiq yoki yogʻlangan mato bilan artiladi. Baʼzan bu maqsadda paxta absorbent (masalan, paxta oʻrami) ishlatiladi.

Baʼzi retseptlar tuxumni qovurishni koʻzda tutmaydi, lekin bu omlet turiga bogʻliq: boshqa retseptlarda tuxumni oltin-jigarrang tusgacha qovurish mumkin.

Qopqogʻi
--------

Odatda, makiyakinabe omletni aylantiriladigan qalin yogʻoch qopqoq bilan ishlatiladi. Ushbu maqsadda siz tarelkadan ham foydalanishingiz mumkin, ammo qopqoqda ishlash birmuncha oson.

Qoʻllanilishi
-------------

Tamagoyaki (yapon omleti), koʻpincha, sushiga qoʻshiladi. Krevetka yoki yams bilan tuxum aralashmasi qayishqoq boʻlgunga qadar makiyakinabeda qovuriladi.

Manbalar
--------

1. ↑  „Дни Японии в ОГУ | Японские кухонные принадлежности". *www.osu.ru*. 16-sentabr 2021-yilda asl nusxadan arxivlandi. Qaraldi: 16-sentabr 2021-yil.
2. ↑  Khong, Rachel*. Lucky peach all about eggs : everything we know about the world's most important food*, 1985 — 62 bet. ISBN 978-0-8041-8776-3. OCLC 961457729.
3. ↑  Shimbo, Hiroko.*. Hiroko's American Kitchen : Cooking with Japanese Flavors*. Andrews McMeel Publishing, LLC, 2012 — 73 bet. ISBN 978-1-4494-2576-0. OCLC 841339613.
4. ↑  Sheraton, Mimi*. 1,000 foods to eat before you die : a food lover's life list*, Alexander, Kelly, New York, 2015-01-13 — 819 bet. ISBN 978-0-7611-8306-8. OCLC 899209096.
5. ↑  Imatani, Aya.*. Sushi : the beginner's guide*. Penn/Imagine, 2009 — 62 bet. ISBN 978-1-60734-362-2. OCLC 805858293.
6. ↑  Corby Kummer*. 1001 foods to die for*. Kansas City, Mo.: Andrews McMeel, 2007 — 640 bet. ISBN 978-0-7407-7043-2. OCLC 154800158.
7. ↑  Sheraton, Mimi*. 1,000 Foods To Eat Before You Die: A Food Lover's Life List*. Workman Publishing, 2015 — 819 bet. ISBN 9780761183068.
8. ↑  *Sushi Secrets*. Hachette Illustrated, 2005. ISBN 9781844301812.
9. 1 2  Hara, Luiz*. Nikkei cuisine : Japanese food the South American way*, 22-oktabr 2015-yil — 54–61 bet. ISBN 9781910254202. OCLC 944314190.
10. ↑  Shinojima, Chū 志の島忠*. Kaiseki ryōri* (ja). Fujingahōsha, 1984 — 130 bet.
11. ↑  Khong (2017). sfnp error: no target: CITEREFKhong2017 (help)